Title: EU FAGO O MELLOR QUE PODO
Course: Agri-Cultura

DÚAS MANEIRAS DE VER E ACTUAR NO MUNDO

Non existe unha única maneira de ver o mundo.

En realidade existen moitas.

Todo depende de como o miremos.

É como se nos poñemos unhas gafas de cor, todo o que miremos vai ter esa cor.

Ademais a nosa forma de actuar no mundo depende da maneira de miralo.

Entre todas as posibilidades imos ver dúas moi importantes para o noso traballo.

AS GAFAS DA SEPARACIÓN DA NATUREZA

Con estas gafas o ser humano e a sociedade ven o mundo e a natureza
como algo separado de si mesmos.

A natureza está aí fora para ser utilizada para o seu beneficio.

Cando miramos a natureza deste xeito a nosa forma de actuar é a seguinte:

1. Extraemos as materias primas da natureza.
2. Transformámolas en produtos.
3. Vendemos.
4. Consumimos.
5. Desbotamos.

E, como no mundo hai moita fartura, cando esgotamos os recursos nun lugar imos a outro.

Con estas gafas

non temos en conta o equilibrio da natureza nen que os seus recursos son limitados.

AS GAFAS DA UNIÓN COA NATUREZA

Con estas gafas o ser humano e a sociedade vense a sí mesmos como unha parte máis da natureza.

Ven unha interdependencia entre todos os seus elementos.

O planeta é unha unidade e cada acción individual afecta ó todo.

Cando miramos a natureza deste xeito a nosa forma de actuar é a seguinte:

1. Producimos e consumimos dun xeito cíclico como na natureza.
2. Na natureza nada se desbota, non hai lixo porque todo é tratado, absorbido e aproveitado polo ciclo natural.

Con estas gafas

satisfacemos as nosas necesidades sen romper o equilibrio nen esgotar os recursos.

RELACIONANDO CONCEPTOS

Aquí tes un animado vídeo sobre o compost e a reciclaxe.

Ides xuntarvos en pequenos grupos e ver o vídeo xuntos observando con moita atención, pois tedes que ver que relación hai entre:
- a reciclaxe
- o compost
- os ciclos
- e as gafas do desenvolvemento sustentable.

Tedes que expresalo no recadro que tedes a continuación.

O DESENVOLVEMENTO SUSTENTABLE

Ás gafas da unión coa natureza tamén podemos chamalas as gafas do desenvolvemento sustentable.

O desenvolvemento sustetable é o nome que damos a ese xeito de ver e actuar no mundo.

Cando miramos o mundo coas gafas da sustentabilidade, dámonos conta de que cada pequena acción ten un impacto no mundo, que pode ser positivo ou negativo.

Todo isto está moi ben reflectido pola historia deste vídeo.

Se queres velo cos subtítulos en galego tes que velo en youtube.

A TÚA DECISIÓN

Ás veces non é fácil cambiar a nosa maneira de ver o mundo.

Para ser capaces de poñernos de verdade as gafas da sustentabilidade precisamos coñecer e sentir.

Temos que coñecer como funciona a natureza e de que maneiras podemos relacionarnos con ela (separados ou integrados nela).

Temos que sentirnos parte dela.

A nosa horta é unha pequena parte da natureza e o noso xeito de traballar nela e de coidala é un modelo de sustentabilidade.

Nos aprendemos sobre os ciclos da natureza e como afectan á vida das plantas.

Tamén aprendemos a respectalos e a favorecelos co noso comportamento.

¡Así que ti xa estás en condicións de cambiar de gafas!

¡So tes que decidilo!

UNHA PREGUNTA

Agora imos facer unha actividade en pequenos grupos.

O primeiro que tedes que facer é ver o seguinte vídeo. É o resumo (¡resumidísimo!) da historia da humanidade vista dende as gafas da sustentabilidade. A humanidade enteira está representada por un home, chamado Man, que chegou aquí hai uns 500.000 anos!

Agora respondede á seguinte pregunta:

¿Con que gafas mira o mundo este home?

- COAS GAFAS DA SUSTENTABILIDADE
Feedback: ¿¿¿¿¿¿COMO???!!!!!! ¡¡¡¡¡¡NOOON!!!!! ¡PROBA OUTRA VEZ!!!!
- COAS GAFAS DA SEPARACIÓN DA NATUREZA
Feedback: ¡EFECTIVAMENTE!

ACTIVIDADES DE REFLEXIÓN

¡Efectivamente!

Este home leva as gafas da separación da natureza.

Na historia de Man, están representados os comportamentos que ten unha persoa que leva esas gafas e as consecuencias que eses comportamentos teñen no mundo.

É posible que vos tamén teñades algún comportamento igual o similar.

Facede unha lista deses comportamentos.

ACTIVIDADE DE REFLEXIÓN 2

Cando unha persoa que leva as gafas da separación aprende sobre a vida e a natureza, pode ser que decida cambiar de gafas.

Pero poñerse as gafas da sustentabilidade e cambiar o noso comportamento leva algún tempo.

Quizais ese é o voso caso.

¿Que comportamentos de separación tiñades antes e xa non tedes?

Escribide a continuación.

ACTIVIDADE DE REFLEXIÓN 3

No vídeo tamén podedes ver outros actos que aparentemente non está nas vosas mans cambiar.

1. Facede unha lista deses actos.
2. Buscade en internet dous vídeos de situacións reais no noso planeta que están representadas na historia de Man.

Explicade a vosa elección.

Algúns destes actos incluso prexudican a vosa vida ¿cales son? Marcádeos na lista anterior.

EU FAGO O MELLOR QUE PODO

Quizais penses que ti podes facer moi pouco,

¡o planeta esta tan mal!

¡Hai tanto por facer!

¡Que importa o que eu faga!

¡Son demasiado pouca cousa!

¿Lembras a historia do colibrí?

Así que agora so tes que facer o mellor que poidas, ¡nada máis!

Por iso imos volver á lista de actos de Man que prexudican a vosa vida e ante as que non podedes facer nada.

¿Estades seguros de que non hai nada, por pequeno que sexa, que poidades facer?

Tomando exemplo do colibrí buscade unha resposta en común

¿que é o mellor que podedes facer?

Subide ó blog da horta os vídeos que escollestes e as accións que están na vosa man, o mellor que vos podedes facer ante esas situacións.